ইসরাইল এখন আর স্বাধীন ফিলিস্তিনের প্রতিষ্ঠা নিয়ে ভাবে না। পাশাপাশি ইহুদী ও ফিলিস্তিনীদের দু’টি ভিন্ন স্বাধীন রাষ্ট্রের কথা অন্যরা বললেও ইসরাইলের পলিসি নির্ধারকেরা সে কথা মুখে আনে না। কেউ কেউ বললেও বলে স্রেফ বিশ্ববাসীকে ধোকা দেয়ার জন্য। গাজা আজ অবরুদ্ধ। গাজার তীর ঘেঁষে ভূমধ্যসাগর হলেও সেখানে কোন সমুদ্র বন্দর গড়তে দেয়া হয়নি। নাই কোন বিমান বন্দর। নাই কোন বিদ্যুৎ কেন্দ্র। অধিকৃত পশ্চিম তীরের অর্ধেক ভুমি জুড়ে ইহুদী বসতি। এমন অবরুদ্ধ ও অধিকৃত ভূমি নিয়ে কি রাষ্ট্র গড়া যায়? এটি তো অবাস্তব কল্পনা। অথচ সে কল্পনা দিয়ে ফিলিস্তিনীদের ভূলিয়ে রাখা হয়েছে বিগত ৬০ বছর।এখন তাদের স্ট্রাটেজী, গাজা থেকে শুধু হামাসের নির্মূল নয়, সকল ফিলিস্তিনীদের নির্মূল। লক্ষ্যঃ বৃহত্তর ইসরাইল গড়া। তারা ফিলিস্তিনীদের নির্মূল চায় জর্দান নদীর পশ্চিম তীর থেকেও। পশ্চিম তীরে লক্ষ লক্ষ ইহুদীদের বসতি গড়েছে কি সেগুলি ভবিষ্যতের কোন ফিলিস্তিন সরকারের হাতে তুলে দেয়ার স্বার্থে? ফিলিস্তিনীদের ধীরে ধীরে নির্মূলের সনাতন পথ ধরেই আজকের ইসরাইলের শতভাগ গড়া। ফিলিস্তিন ভূমি শেষ হলে তারা জর্দান, সিরিয়া ও লেবাননেও যে হাত দিবে তাতে কি সন্দেহ আছে? আন্তর্জাতিক ইহুদীবাদের বিশাল ইহুদী সাম্রাজ্য গড়ার এটিই তো গ্রান্ড ভিশন। তাতে তারা যে মার্কিন যুক্তরাষ্ট্রসহ সকল পাশ্চাত্যদেশের সর্বাত্মক সামরিক ও আর্থিক সহয়তা পাবে তাতেও কি কোন অবিশ্বাস আছে? যারা অধিকৃত ফিলিস্তিনের উপর ইসরাইলের অবৈধ প্রতিষ্ঠাকে স্বীকৃতি দিতে পারে,তারা যে অন্যভূমির উপর পরবর্তি দধলদারিকেও সমর্থন দিবে না -সেটি কি করে ভাবা যায়? গোলান উপত্যাকা এক সময় সিরিয়ার ভূমি ছিল, কোন সময়ই সে ভূমি ফিলিস্তিনের অংশ ছিল না। কিন্তু এখনসেটি ইসরাইলের অংশ।